**Ratna mornarica Sjedinjenih Država** (engleski: *United States Navy* akronim: **USN**) je danas najveća ratna mornarica na svijetu, po ukupnoj tonaži brodova jača od slijedećih 13 zajedno.

Karakteristike
--------------

*Ratna mornarica Sjedinjenih Država* ima najviše nosača aviona u svojoj floti, 10 u operativnoj upotrebi, jedan u izgradnji (od dva planirana) i 2 u rezervi.
U mornarici služi 317 054 oficira, podoficira i vojnika u aktivnoj službi, uz 109 671 pripadnika rezerve na 288 ratna broda, i 3 700 aviona.

Organizaciona struktura
-----------------------

Mornarica administrativno podpada pod Ministarstvo ratne mornarice (Department of the Navy), na čelu kojeg je civilni (politički izabrani) sekretar ratne mornarice (Secretary of the Navy). Ministarstvo ratne mornarice, je dio Ministarstva obrane (Department of Defense). Najviši rangirani mornarički oficir (admiral sa 4 zvjezdice) je operativni komandant mornarice (Chief of Naval Operations). On je automatizmom i član Vrhovnog združenog štaba, drugog po rangu organa sigurnosti Sjedinjenih Država nakon Nacionalnog savjeta sigurnosti.

*Američka ratna mornarica* podjeljena je na 9 komponenti; *Komandu flota Američke mornarice* (United States Fleet Forces Command) nekadašnja *Atlanska flota*, *Pacifičku flotu* (United States Pacific Fleet), *Centralnu komandu Američke mornarice* (United States Naval Forces Central Command), *Američku mornaricu u Evropi* (United States Naval Forces Europe), *Ratnu komandu mornaričke veze* (Naval Network Warfare Command), *Mornaričku rezervu* (Navy Reserve), *Specijalnu komandu ratne mornarice* (United States Naval Special Warfare Command), *Snage za obuku i regrutaciju* (Operational Test and Evaluation Force) i *Komandu pomorskog transporta* (Military Sealift Command),

*Američka ratna mornarica* ima šest aktivnih flota, - 3, 4, 6, 7 i 10.

Historija
---------

*Ratna mornarica Sjedinjenih Država* osnovana je 13. oktobra 1775. kao Kontinentalna mornarica (Continental Navy) odlukom Drugog Kontinentalnog kongresa, da bude podrška Armiji Sjedinjenih Država u Američkom ratu za nezavisnost.

Nosač aviona USS Nimitz (CVN-68)
Sve do Drugog svjetskog rata *Američka ratna mornarica* daleko je zaostajala za Britanskom kraljevskom ratnom mornaricom kako po snazi brodovlja, tako i po opremljenosti, ali i od drugih tada respektabilnih mornarica svijeta. Nakon katastrofe koju je doživjela u japanskom Napadu na Pearl Harbor 7. decembra 1941. do kraja rata izrasla je u najmoćniju mornaricu svijeta.

Izvori
------

1. 1 2 3  „*The United States Navy (USN)*" (engleski). Encyclopædia Britannica. Pristupljeno 28. 05. 2013.
2. ↑  „*Chief of Naval Operations*" (engleski). Official Website of the United States Navy. Pristupljeno 28. 05. 2013.
3. ↑  „*Speech*" (engleski). U.S. Department of Defense. Pristupljeno 28. 05. 2013.
4. ↑  „*Navy Personnel*" (engleski). Official Website of the United States Navy. Arhivirano iz originala na datum 2018-06-14. Pristupljeno 28. 05. 2013.

Vanjske veze
------------

***Ratna mornarica Sjedinjenih Američkih Država*** na Wikimedijinoj ostavi

* *The United States Navy (USN)* na portalu Encyclopædia Britannica ()

| * p
* r
* u
Oružane snage Sjedinjenih Država |
| --- |
|  | United States Army seal Kopnena vojska • Pečat RM SAD Ratna mornarica • Pečat USAF-a Ratna avijacija • Pečat Marinskog zbora Sjedinjenih država Marinski zbor • Pečat Obalne straže Sjedinjenih Država Obalna straža |